CELEX: 22011X0819(01)
Language: et
Date: 2011-08-18 00:00:00
Title: Vastastikuse mõistmise memorandum Euroopa Komisjoni ja Loomatervishoiu Organisatsiooni vahel nende üldiste suhete kohta

19.8.2011   
            
            
               ET
            
            
               Euroopa Liidu Teataja
            
            
               C 241/1
            
         Vastastikuse mõistmise memorandum Euroopa Komisjoni ja Loomatervishoiu Organisatsiooni vahel nende üldiste suhete kohta
   2011/C 241/01
   EUROOPA KOMISJON, edaspidi „komisjon” ja
   MAAILMA LOOMATERVISHOIU ORGANISATSIOON,
   edaspidi „OIE”,
   OLLES OTSUSTANUD
   
               —
            
            
               jätkuvalt süvendada koostööd, mis komisjoni ja OIE vahelise kirjavahetuse teel 2004. aastal ametlikult alguse sai ja mida nad viimastel aastatel on laiendanud,
            
         ARVESTADES, et
   
               —
            
            
               komisjonile on OIEs antud vaatleja staatus,
            
         
               —
            
            
               Euroopa Komisjon ja Maailma Loomatervishoiu Organisatsioon sõlmisid 2010. aastal raamlepingu, mille eesmärk on kohandada standardset toetuslepingut ja lihtsustada läbirääkimisi konkreetsete toetusi käsitlevate lepingute sõlmimise üle,
            
         
               —
            
            
               komisjonil ja OIE-l on kavas süvendada koostööd ja eelkõige kinnitada läbi ametlikumate kanalite teabe vahetamise vajadust, mida on tunnistatud juba 2010. aasta kirjavahetuses,
            
         ON KOKKU LEPPINUD JÄRGMISES:
   
               1.
            
            
               Komisjon määrab kontaktpunkti kõigi OIEga seotud tehniliste ja erialaste küsimuste jaoks. Kontaktpunkt kuulub loomade tervise ja heaolu eest vastutava komisjoni direktori haldusalasse.
            
         
               2.
            
            
               
                           a)
                        
                        
                           OIE suhtleb komisjoniga tehnilistes ja erialastes küsimustes kontaktpunkti kaudu. OIE saadab kontaktpunktile eelkõige teavet ekspertide kohtumiste päevakorra ja aruannete kohta, küsimustikke ja konverentside toimumise teateid või kutseid nendele. Kui tegemist on tehnilise või erialase küsimusega või teatega konkreetsele komisjoni töötajale, saadab OIE koopia sellest ka kontaktpunktile.
                        
                     
                           b)
                        
                        
                           Komisjon suhtleb OIEga OIE peadirektori kaudu. Komisjon saadab OIE peadirektorile teavet tehniliste või erialaste konverentside toimumise kohta või kutseid nendele. Kui tegemist on teatega konkreetsele OIE töötajale, saadab komisjoni koopia sellest ka OIE peadirektorile. Komisjon nõustub, et OIE Euroopa piirkonda käsitlevate tehniliste või erialaste küsimustega tegeletakse OIE allpiirkondliku Brüsseli kontori kaudu.
                        
                     
         
               3.
            
            
               
                           a)
                        
                        
                           OIE võimaldab kontaktpunktil või esindajal osaleda järgmistel üritustel:
                           
                                       —
                                    
                                    
                                       OIE istungitel, koosolekutel ja konverentsidel;
                                    
                                 
                                       —
                                    
                                    
                                       OIE maailma loomade tervise ja heaolu fondi nõuandekomitees vähemalt koos kahe esindajaga, tingimusel et seotud finantstingimused on täidetud;
                                    
                                 
                                       —
                                    
                                    
                                       OIE loomahaiguste piiriülese leviku järkjärgulise tõrje üleilmse raamistiku (GF-TADs) üleilmses juhtkomitees vähemalt koos kahe eksperdiga.
                                    
                                 
                     
                           b)
                        
                        
                           Komisjon võimaldab OIE peadirektoril või esindajal osaleda toiduahela ning looma- ja taimetervise nõuanderühmas, eelkõige loomatervishoiu nõuandekomitees.
                        
                     
         
               4.
            
            
               
                           a)
                        
                        
                           Komisjon toetab oma ekspertide osalemist OIE tehnilistel ja erialastel konverentsidel ja kohtumistel, sealhulgas nende osalemist eraekspertidena töörühmades ja ajutistes töörühmades.
                        
                     
                           b)
                        
                        
                           OIE toetab oma ekspertide osalemist komisjoni korraldatavatel tehnilistel ja erialastel kohtumistel, koolitustel ja konverentsidel.
                        
                     
         
      Koostatud Brüsselis kahes eksemplaris, 18. august 2011
      
         
            Euroopa Komisjoni nimel
         
         John DALLI
         
            komisjoni liige
         
      
      
         
            Maailma Loomatervishoiu Organisatsiooni nimel
         
         Bernard VALLAT
         
            peadirektor